CELEX: E2019P0003
Language: fi
Date: 2019-03-29 00:00:00
Title: Fürstliches Landgerichtin 29 päivänä maaliskuuta 2019 esittämä pyyntö saada EFTAn tuomioistuimelta neuvoa-antava lausunto asiassa Gable Insurance AG in Konkurs (Asia E-3/19)

22.8.2019   
            
            
               FI
            
            
               Euroopan unionin virallinen lehti
            
            
               C 284/17
            
         
      Fürstliches Landgerichtin 29 päivänä maaliskuuta 2019 esittämä pyyntö saada EFTAn tuomioistuimelta neuvoa-antava lausunto asiassa Gable Insurance AG in Konkurs
      (Asia E-3/19)
      (2019/C 284/06)
      Fürstliches Landgericht (Liechtensteinin ruhtinaskunnan tuomioistuin) on esittänyt EFTAn tuomioistuimelle 29 päivänä maaliskuuta 2019 päivätyllä kirjeellä pyynnön neuvoa-antavan lausunnon saamiseksi asiassa Gable Insurance AG in Konkurs. Pyyntö saapui tuomioistuimen kirjaamoon 29 päivänä maaliskuuta 2019 ja koskee seuraavia kysymyksiä:
      
                  1.
               
               
                  Ensimmäinen kysymys koskee direktiivin 2009/138/EY 268 artiklan 1 kohdan g alakohdassa säädetyn termin ’vakuutussaatava’ tulkintaa.
                  
                              a)
                           
                           
                              Mitä perusteita on sovellettava sen määrittämiseksi, onko olemassa joitakin velan osia, jotka eivät ole vielä tiedossa?
                           
                        
                              b)
                           
                           
                              Onko kanteen synnyttävä, onko se hyväksyttävä ja/tai onko se nostettava ainakin periaatteessa ennen maksukyvyttömyysmenettelyn aloittamista (tai vaihtoehtoisesti ennen vakuutussopimusten peruuttamista likvidaatiomenettelyn aloittamisen vuoksi), jotta sitä voidaan pitää vakuutussaatavana? Jos näin ei ole, herää seuraava kysymys:
                           
                        
                              c)
                           
                           
                              Rajoitetaanko direktiivissä 2009/138/EY aikaa, johon mennessä vakuutussaatava voi syntyä maksukyvyttömyysmenettelyn aloittamisen jälkeen, jotta voidaan estää se, että lopullisen tilinpäätöksen laatimista ja varojen jakamista velkojille lykätään jatkuvasti uusien saatavien ilmoittamisen vuoksi, tai vaihtoehtoisesti, miten direktiivissä 2009/138/EY käsitellään kyseisenkaltaisia määrittämättömiä velkoja?
                           
                        
                              d)
                           
                           
                              Tarkoittaako ilmaisu ”… tai että ne on peruutettu…” sitä, että vakuutussaataviksi katsotaan ainoastaan vakuutusmaksut, jotka vakuutusyritys on velkaa sen vuoksi, että vakuutussopimus on peruutettu ennen likvidaatiomenettelyn aloittamista, vai ovatko vakuutussaatavia myös vakuutusmaksut, jotka vakuutusyritys on velkaa sen vuoksi, että sopimus on peruutettu likvidaatiomenettelyn aloittamisen jälkeen?
                           
                        
            
                  2.
               
               
                  Toinen kysymys koskee direktiivin 2009/138/EY 268 artiklan 1 kohdan d alakohdassa säädetyn termin ’likvidaatiomenettely’ tulkintaa.
                  Onko tätä säännöstä tulkittava siten, että akordi on mahdollinen (yksittäisten) vakuutussaatavien osalta myös riippumatta likvidaatiomenettelyä koskevista kansallisista menettelysäännöistä tai niiden vastaisesti, ja jos on, mitkä direktiivin vaatimukset on täytettävä, jotta akordiin voidaan päästä?
               
            
                  3.
               
               
                  Kolmas kysymys koskee direktiivin 2009/138/EY 275 artiklan 1 kohdan a alakohdan ja 274 artiklan 2 kohdan g alakohdan välistä suhdetta.
                  Onko 275 artiklan 1 kohdan a alakohta esteenä 274 artiklan 2 kohdan g alakohdan täytäntöönpanevalle kansalliselle säännökselle, joka koskee saatavien ilmoittamista, todistamista ja hyväksymistä ja joka johtaa siihen, että vakuutusvelkojia kohdellaan eriarvoisesti?